Հովհաննես Պապիկյան

Հովհաննես Պապիկյան (դեկտեմբերի 1, 1944, Ախալցխայի շրջանի Ջուլղա գյուղում, Վրաստան), լրագրող, հրապարակախոս, ՀԳՄ անդամ (2012)։

Կենսագրություն 
Ավարտել է Երևանի Խաչատուր Աբովյանի անվան պետական մանկավարժական ինստիտուտը։ Եղել է «մանկավարժ» բազմատիրաժի պատասխանատու քարտուղար։ Աշխատել է ռադիոյի երիտասարդական հաղորդումների խմբագրությունում, հեռուստատեսությունում։ Սահմանադրական դատարանի մամուլի քարտուղարն է (2000)։ Մի քանի վավերագրական ‎‎ֆիլմերի հեղինակ է («Ոգու հերկը», «Իրիկնահացի հրավեր», «Մասունքներ»)։ Հայաստանի ժուռնալիստների միության անդամ է։

Երկեր 
Ներշնչանք, 2011։
Կարոտս կարոտիդ կարոտ, 2011։
Ես ձեզ մի խելամիտ միտք կասեմ, 2011։
Կարոտի ճամփաներ, 2008։
Ոգեղեն կյանք, 1998։

Նվաճումներ 
2012 թվականին արժանացել է «Համո Սահյան» Ոսկե հուշամեդալի։
2013 թվականին արժանացել է Հովհաննես Շիրազի անվան հուշամեդալի։

Ծանոթագրություններ 

Հայ լրագրողներ
Հայ հրապարակախոսներ
Հայաստանի ժուռնալիստների միության անդամներ
Հայաստանի գրողների միության անդամներ
ՀՊՄՀ շրջանավարտներ